شىنجاڭ گېزىتى مۇخبىرى جاڭ يەنفاڭ خەۋەر قىلىدۇ: 4- ئاينىڭ 10- كۈنى چۈشتىن بۇرۇن، ئاپتونوم رايونلۇق پارتكومنىڭ مۇئاۋىن شۇجىسى، ئاپتونوم رايوننىڭ رەئىسى شۆھرەت زاكىر ئاپتونوم رايونلۇق ساياھەت كەسپىنى تەرەققىي قىلدۇرۇش رەھبەرلىك گۇرۇپپىسى يىغىنىنى رىياسەتچىلىك قىلىپ ئاچتى، يىغىندا 1- پەسىللىك ساياھەت خىزمىتى ئەھۋالى دوكلاتى ئاڭلاپ ئۆتۈلدى، 2020- يىللىق ئاپتونوم رايونىمىز ساياھەت كەسپىنىڭ تەرەققىيات نىشانىنى چۆرىدەپ، ساياھەت كەسپىنىڭ تەرەققىياتىنى چەكلەۋاتقان «ئۈچ تەس بولۇش، بىر راۋان بولماسلىق» (ھاجەتخانا تېپىش تەس بولۇش، ئاپتوموبىل توختىتىش تەس بولۇش، ماي قاچىلاش تەس بولۇش، ئالاقە سىگنالى راۋان بولماسلىق) مەسىلىسىنى ھەل قىلىش، ساياھەت كەسپىنىڭ يۇقىرى سۈپەتلىك تەرەققىياتىنى سىجىل ئالغا سىلجىتىش تەتقىق قىلىندى.